text: Slagteriet i Tønder slår rekord. 
  21 september 2010 kl. 17.57
  Danish Crown regner med flere kreaturslagtninger de kommende år i Tønder, Aalborg og Holstebro.
  Ingen rekord på landsplan 
  Antallet af kreaturslagtninger på Danish Crowns slagterier stiger med tre procent i år. Det er 6.000 flere end sidste år.
  Alene på slagteriet i Tønder når Danish Crown op på over 100.000 kreaturer mod 97.000 sidste år, og det er ny rekord i det sønderjyske. 
  Selvom slagterikoncernen regner med, at udviklingen fortsætter de kommende år, satser man ikke på, at man sætter rekord på landsplan. 
  Danish Crown har tidligere slagtet 282.000 kreaturer på et år.
  